**Kokkola** (en finés) ou **Karleby** (en sueco) é unha cidade de Finlandia, capital da rexión de Ostrobotnia Central. Ten unha poboación de 46.779 habitantes segundo o censo de 2012.

Etimoloxía
----------

O nome en finés *Kokkola* significa "lugar de fogata" ou "lugar da aguia", xa que a palabra finesa *kokko* significa á vez fogueira e aguia mariña (o sufixo *-la* indica localizaión). Ata o 1 de xaneiro de 1977 foi coñecida en sueco como *Gamlakarleby*, cando o concello de Kaarlela (en sueco *Karleby*) fusionouse con Kokkola, e a cidade adoptou o nome sueco de *Karleby*. A palabra *gamla* significa "vila", *karl* significa "home" ou "campesiño" e *by* significa "vila", polo que a tradución do antigo nome sueco sería "antiga vila de campesiños". O nome en latín era *Carolina Vetus*.

Historia
--------

Igrexa de Kaarlela.
A cidade de Kokkola foi fundada en 1620 polo rei Gustavo II Adolfo de Suecia, cando Finlandia formaba parte do Imperio Sueco. Kokkola foi fundada como porto de embarque para o comercio de alcatrán. Tamén se converteu nun importante centro de construción naval.

En xuño de 1854 produciuse un importante acontecemento histórico coñecido como a "Escaramuza de Halkokari", durante a Guerra da Crimea. Os Royal Marines do HMS Vulture e HMS Odin trataron de chegar á terra para saquear a cidade, mais foron repelidos pola defensa local, moitos dos cales eran civís armados con rifles de caza. Un dos 9 barcos máis pequenos (un canoneiro) caeu nas mans dos defensores da cidade. Como tal, ese barco foi o único buque da royal Navy en posesión estranxeira en 1914. O barco pode verse actualmente no Parque Inglés de Kokkola. O concello rexeitou devolver o barco a pesar de varias solicitudes por parte do goberno do Reino Unido, a máis recente por parte de John Stuttard, o Lord Mayor de Londres. O Tesouro Británico paga anualmente unha pequena suma para o mantemento de nove tumbas dos nove Royal Marines mortos en combate durante a escaramuza á congregación local.

En 1977, o concello veciño de Kaarlela (en sueco *Karleby*) fusionouse co de Kokkola (coñecido en sueco ata o momento como *Gamlakarleby*). En 2009, os concellos de Lohtaja, Kälviä e Ullava fusionáronse tamén con Kokkola.

Notas
-----

1. ↑  "Suomen asukasluvut kuukausittain – Kunnittain aakkosjärjestyksessä". Arquivado dende o orixinal o 03 de outubro de 2013. Consultado o 14 de febreiro de 2013.
2. ↑  "Jakobstads Tidning". Arquivado dende o orixinal o 27 de setembro de 2007. Consultado o 14 de febreiro de 2013.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Kokkola*** |

### Outros artigos

* Lista de municipios de Finlandia nos que o finés non é a única lingua oficial

### Ligazóns externas

* Páxina oficial *(en finés)* *(en sueco)* *(en inglés)*

| * v
* c
* e
Concellos de Ostrobotnia Central |
| --- |
| Concellos | 
* Halsua
* Kannus
* Kaustinen
* Kokkola
* Lestijärvi
* Perho
* Toholampi
* Veteli

 | Escudo de Ostrobotnia Central |
| Antigos concellos | 
* Himanka
* Kaarlela
* Kälviä
* Lohtaja
* Ullava
* Öja

 |
| 
* **Ostrobotnia Central**
* **Finlandia**

 |

* Portal:Finlandia

|  |  |
| --- | --- |
| Control de autoridades | 
* Wd: Q207891
* WorldCat
* VIAF: 242686949
* FAST: 1216983
* GeoNames: 9610671
* GND: 4310856-8
* ISNI: 0000000405160046
* LCCN: n81141399
* LEI: 743700XMLJ2M409G7C91
* MusicBrainz: ID
* OSM: 1855920

 |